Demonstranter i Brasil gnir seg inn med møkk til støtte for Rousseff
På selveste Copacabana har de stilt seg opp, kun iført bikinier og badebukser. Og masse møkk. – Vi vil vise at de som vil stille Dilma for riksrett, ikke er renere selv, sier Georgeta, som er skuespiller og stemmer på Rousseff, som tilhører venstresiden i brasiliansk politikk. – De fleste i toppen av politikken i landet vårt er mistenkt for snusk. Dilma er ikke noe verre enn de andre, kanskje tvert imot, mener Georgeta.Parlamentet i Brasil , som består av underhuset og senatet, stemmer over hvorvidt presidenten skal stilles for riksrett. Mandag tok skandalen enda en ny og dramatisk vending: • Avstemningen i underhuset 17. april resulterte i et flertall for å stille Rousseff for riksrett. • Mandag annulerte fungerende leder i underhuset, Waldir Maranhao, avstemningen på grunn av prosessfeil. Han krever at det stemmes på nytt. • Likevel vil onsdagens avstemning i senatet gå som planlagt. Det sier senatets president, Renan Calheiros. • I en tale mandag sa Rousseff at det hadde kommet hindre i veien for riksrettssaken mot henne, men at hun ikke visste hva slags konsekvenser avgjørelsen ville får.Hvis hun hun stilles for riksrett, må hun tre midlertidig tilbake, i påvente av rettssaken. I så fall vil hun ikke sitte i presidentstolen når OL-ilden tennes i begynnelsen av august. Les også: Totalt kaos i brasiliansk politikk. Kaoset i brasiliansk politikk er komplett etter at det før helgen ble klart at mannen som på mange måter har stått bak riksrettanklagene mot Rousseff, Eduardo Cunha, er suspendert fra sin jobb som leder i underhuset, i påvente av en korrupsjonsetterforskning mot ham. Samtidig er Rousseffs visepresident, Michel Temer, dømt til å betale en bot for å ha brutt reglene for finansering av valgkampen. Les også: Hundretusener demonstrerte i Brasil Brasil er nå dypt splittet i riksrettssaken, men folk flest er likevel enige om én ting: – Vi er flaue over våre politikere. Folk tror ikke på politikerne. De representerer ikke folk flest, sier Leticia, som kommer fra et av Rio de Janeiros mange slumstrøk, favelaene. Kronikk: Det hardner til i Brasil – Da diktaturet ble borte skulle vi velge politikere som kunne være våre talerør. Men det har de ikke blitt, sier Leticia (19) til VG.Dilma Rousseff etterfulgte Lula, som gjorde mye for å få en mer rettferdig fordeling blant folk, men som nå selv er anklaget for korrupsjon. For fire år siden hadde Dilma, som de gjerne kaller henne, støtte i over 70 prosent av befolkningen. Nå er det snart nede på 10 prosent. Det er den såkalte «Operasjon Bilvask», som er avsløringen av korrupsjon rundt det statskontrollerte oljeselskapet Petrobras, som gjør at brasiliansk politikk er i dyp krise bare noen måneder før de har invitert verden til sommer-OL. Les også: Fire måneder til OL, disse kjemper om Rio-tur. Det er snakk om at så mye som 40 milliarder norske kroner har endt i lommene på næringslivstopper og politikere.• Under boomen på 2000-tallet, da oljeprisene var høye, så var det tre grupper som ble involvert i dette: ledelsen i Petrobras, toppsjefene i Brasils viktigste entreprenørselskaper og politikerne. • Entreprenørene samarbeidet om budene på Petrobras-kontrakter og overfakturerte systematisk selskapet. • De i Petrobas som skulle ha oppdaget dette, lukket bevisst øynene for svindelen, noe som gjorde at entreprenørene fikk enorme beløp fra Petrobas. De lønnet sine hjelpere innen Petrobas-systemet med bestikkelser, og noe av pengene endte hos vennligsinnede politikere, enten som personlige gaver eller som donasjoner til deres valgkamper.
Demonstrantene har smurt seg inn med møkk og roper slagord til støtte for Brasils president Dilma Rousseff, som nå kan bli stilt for riksrett.